Mats Zuccarello

Mats André Zuccarello Aasen (* 1. september 1987, Oslo) je nórsky hokejový útočník hrajúci v severoamerickej National Hockey League (NHL) za tím Minnesota Wild. Pred príchodom do NHL hral za Modo Hockey vo Svenska hockeyligan. V roku 2010 získal Zlatú helmu, každoročne udeľovaná najužitočnejšiemu hráčovi sezóny vo švédskej lige.
Detstvo.
Vyrastal v Groruddalene na východnom okraji Osla. Pôvod má taliansky a nórsky. Hokej začal hrávať ako päťročný chlapec v klube Hasle-Løren, neskôr ako junior pôsobil v tíme Vålerenga Ishockey, kde si ho vyhliadol tím Frisk Asker Ishockey.
Hráčska kariéra.
Do nórskej ligy vstúpil v drese Frisk Tigers, za ktorý odohral tri sezóny. Vo svojej druhej a tretej sezóne sa stal tretím najproduktívnejším hráčom ligy. V ročníku 2007/2008 dopomohol tímu do finále nórskej ligy, kde ich však porazili Storhamar Dragons. 
V roku 2008 podpísal zmluvu so švédskym tímom MODO Hockey hrajúcim najvyššiu švédsku ligu. V prvej sezóne bol so 40 bodmi tretím najlepším hráčom v klubovom bodovaní. Následujúci rok sa ešte zlepšil - so 64 bodmi bol najproduktívnejším hráčom celej ligy a získal Zlatú helmu, cenu pre najužitočnejšieho hráča podľa hlasovania samotných hokejistov.
V lete 2010 podpísal ako volný hráč dvojročnú zmluvu s tímom NHL New York Rangers. Začal na farme Hartford Wolf Pack v AHL, po zranení Mariána Gáboríka bol v decembri povolaný do prvého tímu Rangers. Stal sa tak siedmim Nórom, ktorý v NHL nastúpil. Celkom odohral 42 zápasov v základnej časti a jeden v play-off s bilanciou 6 gólov a 17 asistencií. 1. apríla 2011 bol poslaný späť na farmu do Connecticutu.
Dňa 1. júna 2012, podpísal dvojročnú zmluvu s tímom z KHL Metallurgom Magnitogorsk. Avšak, vrátil sa po výluke do NHL sezóny 2012/13.
Zucarello opäť podpísal ročný kontrakt na konci sezóny 2012/13 v hodnote 1,15 milióna dolárov. Sezóna NHL sezóny 2013/14 sa ukázala ako zlomová sezóna pre Zucarella. Stanovil kariérne bodové maximum ako aj v góloch aj v asistenciách a pomohol tak Rangers dostať sa do finále Stanley Cupu, kde však prehrali s Los Angeles Kings 4:1 na zápasy. Zucarello bol prvým nórskym hokejistom, ktorý sa zúčastnil vo finále Stanley Cupu.
Dňa 22. júla 2014, Zucarello súhlasil s jednoročnou zmluvou s Rangers v hodnote 3,5 milióna dolárov.
Počas sezóny NHL sezóny 2014/15 sa Zucarello dohodol na štvorročnej zmluve v hodnote 18 miliónov dolárov, ktorá mu ročne prinesie 4,5 milióna dolárov a siaha až do sezóny 2018/19. Skončil piaty v bodovaní tímu, hral veľkú úlohu vo formácií spolu s Rickom Nashom, vďaka tomu Rangers vyhrali President’s Trophy, pre najlepší tím základnej časti. Tesne po začiatku play-off bol zasiahnutý pukom do hlavy od jeho vlastného spoluhráča, kapitána Ryana McDonagha. Bolo zistené, že utrpel otras mozgu a s najväčšou pravdepodobnosťou bude chýbať pre zvyšok play-off, ale ako Rangers pokračovali v play-off, tak Zucarello by mohol byť k dispozícií v prípade, že by Rangers postúpili až do finále. Avšak, prehrali v rozhodujúcom siedmom zápase vo finále východnej konferencie proti Tampe Bay, a tak sa pre nich sezóna skončila.
Na začiatku sezóny NHL sezóny 2015/16 mal rýchly štart po návrate, hneď sa stal najviac bodujúcim hráčom svojho mužstva. Dňa 30. októbra 2015 zaznamenal svoj prvý hetrik v NHL proti Torontu. Bol finalistom pre trofej Bill Masterton Memorial Trophy za oddanosť a vernosť hokeju.
Medzinárodné.
Zucarello reprezentoval Nórsko na majstrovstvách sveta 2008, 2009, 2010 a 2016.
Reprezentoval nórsky tím aj na dvoch zimných olympijských hrách vo Vancouveri 2010 a v Soči 2014.
Zucarello reprezentoval Výber Európy na Svetovom pohári 2016.